
AIŠKINAMASIS RAŠTAS
PRIE KRETINGOS RAJONO SAVIVALDYBĖS TARYBOS SPRENDIMO PROJEKTO
„DĖL KRETINGOS RAJONO SAVIVALDYBĖS TARYBOS 2016 M. BALANDŽIO 27 D. SPRENDIMO NR. T2-142 „DĖL KRETINGOS MUZIEJAUS TEIKIAMŲ PASLAUGŲ KAINŲ NUSTATYMO“ PAKEITIMO“
2026-10-

1. Parengto sprendimo projekto tikslai ir uždaviniai.
Šio sprendimo projekto tikslas – pakeisti Kretingos muziejaus (toliau – Muziejus) teikiamų paslaugų kainas, kurios nustatytos Kretingos rajono savivaldybės tarybos 2016 m. balandžio 27 d. sprendimu Nr. T2-142 „Dėl Kretingos muziejaus teikiamų paslaugų kainų nustatymo“ (Kretingos rajono savivaldybės tarybos 2025 m. lapkričio 27 d. sprendimo Nr. T2-338 redakcija). 
2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.
Šiuo metu galioja Muziejaus teikiamų paslaugų kainos, nustatytos Kretingos rajono savivaldybės tarybos 2016 m. balandžio 27 d. sprendimu Nr. T2-425 „Dėl Kretingos muziejaus teikiamų paslaugų kainų nustatymo“ su vėlesniais pakeitimais. Siekiant pagerinti Muziejaus teikiamų paslaugų kokybę, atliepti šiuolaikinių lankytojų poreikius ir sudaryti daugiau galimybių jiems savarankiškai pažinti muziejaus ekspozicijas, numatyta įdiegti šiuolaikišką dirbtinio intelekto (DI) pagrindu veikiantį skaitmeninį audiogidą. Siūloma 15¹ punktu nustatyti skaitmeninio audiogido paslaugos kainą vienam asmeniui – 1,00 Eur. 
3. Kokių rezultatų laukiama.
Muziejaus teikiamų paslaugų sąrašas papildomas nauja skaitmeninio audiogido paslauga. Sudaroma daugiau galimybių lankytojams savarankiškai ir patraukliai pažinti Muziejaus ekspozicijose esančius eksponatus. Skaitmeninio audiogido turinį bus galima nuolat atnaujinti, o informaciją lankytojams pateikti net 15 kalbų.
4. Lėšų poreikis ir šaltiniai. 
Nėra.
5. Kiti sprendimui priimti reikalingi pagrindimai, skaičiavimai ar paaiškinimai. 
Nėra.
6. Teisės akto projekto antikorupcinio vertinimo išvada dėl sprendimo projekto teikimo antikorupciniam vertinimui.
Teisės akto projektas antikorupciniam vertinimui neteikiamas.
7. Projekto autorius ir autorių grupės.
Kultūros ir sporto skyriaus vedėja Dalia Činkienė. 


